
Шығыс Қазақстан облысы Катонқарағай ауданы Жамбыл ауылы КММ «Жамбыл орта мектебінің» 9 сынып оқушысы Омарбекова Сауле «Катонқарағай Мемлекеттік Ұлттық табиғи паркі аумағында орналасқан тарихи ескерткіш- Көккөл кенішінің туризмді дамытудағы рөлі» ғылыми жобаны тезисі: Бүгінгі күні барлық мемлекет мүмкіндігінше туризм саласын дамытуды мықтап қолға алып отыр. Себебі, туризмді дамыту арқылы эконимикалық жағдайды дамытып бірқатар әлеуметтік мәселелерді шешуге болады. Ресми мәліметтерге сүйенсек мемлекет қазынасына сырттан түскен инвестицияның 10%- ға жуығы осы туризм саласынан түседі. Еліміз туристік ел болуға толық мүмкіндігі бар ел. 

КМҰП-і- табиғи сұлулығымен, бай флорасы және фаунасымен, ерекше физикалық- географиялық орны, климаттық жағдайымен дараланып, «екінші Швецария» немесе «Жерұйық» атанған өлкеміз туризмнің дамыған жері болуға әбден лайық. Туристерді таныстыратын тарихи, табиғи ескерткіштер КМҰТП- өңірінде жетіп артылады. Бүгінгі күні КМҰТП- і өңіріне туристердің келу қарқыны жылдан жылға өсу үстінде. Әсіресе, Мұзтау, Рахман қайнары, Көккөл кеніші, Берел қорымы сияқты табиғи, тарихи ескерткіштерге келіп, демалушылар, тамашалаушылар өте көп. Тарихи ескерткіш- Көккөл кенішінің туризмді дамытудағы ролі өте зор екендігін көре отырып, оның тарихын таныстыру арқылы туристердің қызығушылығын одан бетер арттыруға болады. Сол себепті, кеніштің тарихын көрсететін деректер жинастырылды. Бүгінгі таңда  сол кеніште жұмыс істеген адамдардың көзі тірі ешкім қалмаған. Кеніш 1954 жылы жабылған, тіпті сол жылы туылған бала болса, соның өзі қазір 63- жасқа келген. Жергілікті жазушы Әлібек Асқаров «Мұнар тауды, мұзарт шыңды аңсаймын»- атты кітабында «Көккөл» атты повесін жазған, бұндағы сол адамдардың өзінен көзі тірісінде сұрап, жазып алып қалған, деректері келтірілген. Осындай, ұлы тарихы бар Көккөл жайлы, сол аталардың бүгінгі күнгі ұрпағынан өткен өмірдегі ақиқаттар жайлы алып қалмасақ, ертең кеш болады. Сондықтан, Көккөл кенішінде жұмыс жасаған аталарымыз бен апаларымыз жайлы тізім жасау, оның ұрпағынан естіген мәліметтерді жинау, сол кездегі тұтынған заттарын жәдігерлерді  жинастырып алу жайлы осы өңірдегі барлық мектептердің мұражайлары осы бағытта жұмыс жүргізу керектігіне ұсыныс жасалмақ. Сондай-ақ бүгін туристер КМҰТП –не келуі өз деңгейінде болса да, жоғары сапалы қызмет көрсету арқылы туристерді көптеп тартуға болады. Осындай көрсетіліп отырған қызмет туралы сипатталып жазылды.  Алдағы уақытта осы жасалған жұмыстар жайлы аудан мектептерімен іс-тәжірибе бөлісу, деректер жинауға бағыттау жұмыстары мақсат етіп қойылып отыр. Бұл жұмысқа  облыстық тарихи-өлкетану мұражайының экология және табиғатты ғылыми –зерттеу қамтамасыз ету бөлімінің экологі –Бахытбек Бауыржанұлы Назарбаев, КМҰТП-ң экологиялық ағарту және туризм бөлім басшысы Кобзев А.А. жетекшілік жасап, кеңес берді. 

Мазмұны.
1. КМҰТП-ың физика- географиялық сипаттамасы.

1. Орналасқан орны 

2. Климаты

3. Флорасы мен фаунасы

2. КМҰТП- аумағындағы  тарихи және табиғи ескерткіштер

1. Мұзтау

2. Қаракөл

3. Арасан сарқырамасы

4. Рахман қайнары

5. Көккөл сарқырамасы 

6. Язовая сарқырамасы

7. Берел қорымы

8. Көккөл кеніші

3. Тарихи ескерткіш -  Көккөл кеніші.

3.1.Көккөл тарихи ескерткіштері жайлы тарихи деректер.

3.2.Көккөл кенішіне жету маршруты

4. Көккөл тарихи ескерткішін тамашалауда  туристерге жасалатын қызмет.

1. Туристерді қабылдайтын қонақ үйлер.

2. Туристерді қабылдайтын «қонақ үйлерге» қойылатын талаптар. 

3. Бүгінгі күні Көккөл тарихи  ескерткішін тамашалайтын туристерге жасалған қызмет көрсету деңгейі

5. Көккөл тарихи кенішін дамытуға бағытталған іс-шаралар

1. Мектеп мұражайында Көккөл тарихи кеніші жайында бұрыш ұйымдастыу

2.  Көккөл тарихи кенішінде жұмыс жасаған  адамдардың тізімін жасау

3. Сол адамдардың фотоларын жинастыру

4. Осы адамдардың сол кезде пайдаланған заттарын жинастыру

5.  Осы адамдардың балаларынаң естеліктерін жинастыру

6. «Көккөл- балалар көзімен»- атты суреттер конкрустарын ұйымдастыру 
                                                         Аннотация

Ғылыми жобаның мақсаты: КМҰТП-і өңіріндегі тарихи ескерткіш Көккөл кенішінің тарихи және табиғи ескерткіші жайлы деректер жинай отырып, туризмді дамытуға үлес қосу.
Осы мақсатты жүзеге асыру барысында төмендегі зерттеу міндеттері алға қойылды:
1. Ғылыми жұмысқа қажетті әдебиеттерді оқу, жинау.

2. КМҰТП-ң, орналасу орны, тарихи, табиғи ескетркіштері жайлы оқып білу. 

3. Көккөл тарихи кеніші жайында әдебиеттермен, интернет желісі материалдарымен танысу.

4. Көккөл кенішінің жұмыс істеген жылдары жайында жергілікті жер материалдарын іздестіру.

5. Көккөл кенішінде жұмыс істеген адамдар жайлы деректер жинастыру.

6. Көккөл кенішін туристерге таныстыру.

7. Туристерге қызмет көрсету шараларын жақсартуға бағытталған жұмыстар жүргізу.

8. Көккөл кеніші жайлы мектептерде бұрыштар ұйымдастыру, іс- тәжірибемен бөлісу.
Зерттеудің ғылыми болжамы
Көккөл тарихи кеніші жайында жергілікті жер материалын барынша

жинастыруға, оқып білуге мектептерді тарта отырып, өлкемізде туризмді дамытуға үлес қосу;
Ғылыми жобаның нәтижесі
1. КМҰТП-ің тарихи, табиғи ескерткіштерінің өзіндік ерекшелігі жайлы білу.

2. Көккөл тарихи кенішінің   тарихымен  жете танысу.

3. Көккөл тарихи кенішінде жұмыс жасаған адамдар тізімін жасап, фотоларын, сол кездегі пайдаланған заттарын жинау. 

4. Көккөл тарихи кеніші жайлы ұрпақтарының, балаларының естеліктерін  жинастыру.

5. Көккөлді тамашалаушы туристерді кеніш тарихымен таныстыруға қол жеткізу.

6. Көккөл тарихи кенішін тамашалаушы туристерге өз деңгейінде қызмет көрсете білу.

7. Көккөл тарихи кеніші жайлы әр мектепте бұрыш ұйымдастыруға бағыт беру.
Кіріспе

Ғылыми жобаның өзектілігі
КМҰТП- бүгінгі күні өзінің әсем табиғатымен, саф ауасымен, алуан түрлі өсімдік жамылғысымен, сиреп кеткен аң- құстардың кездесетін жұмақ мекенімен және тарихи, табиғи ескерткіштерімен республика түгіл, әлемге белгілі бола бастаған «Жерұйық»; «Алтын бесік»; «Жер кіндігі»- деген ұғымдармен қатар айтылып табиғаттың бір кішкентай бөлігінде орналасқан территориясы бекітілген аудан болып саналады. КМҰТП- өңіріне бір барып қайтуға құлағы түрік, көзі ашық әрбір адам құштарлығы артып отыр. Оны жылма жыл шетелден келіп жатқан туристер легімен өлшеуге болады. Сол себепті, КМҰТП- і өңірі туризмді дамытуға өте қолайлы орын болып табылып отыр. Әлемнің бірқатар мемлекеттері өзінің экономикалық жағдайын, туризм арқылы оңалтуда. Осы әлемдік тәжірбені үйрене отырып, мемлекетіміз де республикамызда туризмді дамытудың 5 кластерін ұсынған. Сондықтан, КМҰТП-і аумағындағы Көккөл тарихи кеніші де туризмді дамытуда өзінің үлесін қоса алады. Себебі: 

1. –ден Мұзтаудың қойнауында, яғни 3000м биіктікте,1934ж ашылып 1954ж жабылған Көккөл кенішінің өзі бір керемет, пәк табиғат ортасында орналасқан. Шілде айының ортасының өзінде бұнда қар түсе береді.  

2. – ден 2- і дүниежүзілік соғыс кезінде вольфрам өндірген кеніштің орнын көру, тамашалау, осындай еңбекке қайран қалып бас ұру бір ғанибет.

3. –ден Көккөл кенішін тамашалаушыларға екі ғана маршрут ұсынылады, 1-сі атпен; 2-сі жаяу. Әрине, Көккөл кенішіне соқпақ ұйымдастырылған, оның бойында аяқ суытар арнайы күркелер, туристік паналар т.б ұйымдастырылған.

4. – ден Көккөл кенішін тамашалаушыларға арнайы қызмет көрсету, үйде қабылдау, басқа қызме түрлері дами бастаған.
Жобаның өзектілігі: дами бастаған туризмге жергілікті жерден қолдау көрсетіп осы Көккөл тарихы, қайталанбас табиғаты арқылы туристерді тарту көзделіп отыр. Жобада, туристерге жасалған жағдай, ұсынылатын қызмет түрлері де көрсетілген. Туризмді дамыту арқылы әрбір адам өзінің мүмкін қызмет түрлерін ұсына отырып, қаржы табу мәселесін де шеше алатыны көрсетілген. Сондай- ақ мектеп оқушыларына да қазірден туризмді дамытуға қосар үлесі жайлы бірқатар мәліметтер, ұсыныстар берілген.  Жоба, бұл жұмысты кеше бастауға мүмкіндік болмағандығын, ертеңге тастау кеш болатындығын, сондықтан дәл бүгін бастау қажет екенін меңзеп отыр
Зерттеудің ғылыми болжамы
1. Көккөл тарихи кеніші жайында жергілікті жер материалын барынша жинастыруға, оқып білуге мектептерді тарта отырып, өлкемізде туризмді дамытуға үлес қосу;
Ғылыми жобаның мақсаты: 

КМҰТП-і өңіріндегі тарихи ескерткіш- Көккөл кенішінің тарихи және табиғи ескерткіші жайлы деректер жинай отырып, туризмді дамытуға үлес қосу.
Осы мақсатты жүзеге асыру барысында төмендегі зерттеу міндеттері алға қойылды:
1. Ғылыми жұмысқа қажетті әдебиеттерді оқу, жинау.

2. КМҰТП-ң, орналасу орны, тарихи, табиғи ескетркіштері жайлы оқып білу. 

3. Көккөл тарихи кеніші жайында әдебиеттермен, интернет желісі материалдарымен танысу.

4. Көккөл кенішінің жұмыс істеген жылдары жайында жергілікті жер материалдарын іздестіру.

5. Көккөл кенішінде жұмыс істеген адамдар жайлы деректер жинастыру.

6. Көккөл кенішін туристерге таныстыруға әзірлік.

7. Туристерге қызмет көрсету шараларын жақсартуға бағытталған жұмыстар жүргізу.

8. Көккөл кеніші жайлы мектептерде бұрыштар ұйымдастыру, іс- тәжірибесін көрсету.
Зерттеу объектісі:
КМҰТП- аумағында орналасқан тарихи ескерткіш- Көккөл кеніші. 
Зерттеу пәні:
Өлкетану, география.
Зерттеудің ғылыми жаңалығы: 
Тарихи ескерткіш- Көккөл кенішінің туризмді дамытудағы ролін

көрсету, тың деректер жинау, мектеп оқушыларын осы жұмыстарға  бағыттау, туристерге қызмет көрсету деңгейін жоғарлату.
Тәжірибелік маңызы: 
Бұл ғылыми жұмыс Көккөл тарихи кенішінің тарихын, табиғи ерекшелігін жан- жақты танып, біле отырып, туризмді дамытуда тиімді пайдалануға негізделген. Жергілікті жер материалдарын барынша кең  пайдаланып, іздестіру жұмыстарын жүргізу ұсынылған. 

Мұражай қызметкерлері, тарихшылар, геогрфтар.
Зерттеу материялдары және әдістемелері:  
Зерттеу жұмыстарында қолданылған әдістемелік материалдар; әдеби кітаптар, газет материалдары, ғылыми қызметкерлермен  және соның күәсі болған адамдармен сұхбат, интернет материалдары, фотоаппарат, фотолар, суреттер.
Ғылыми жобаның нәтижесі: 
1. КМҰТП- ң – табиғи, тарихи ескерткіштерінің туризмді дамыту үшін маңыздылығы.

2. Көккөл кенішінің тарихымен танысу.

3. Көккөл кенішінде жұмыс атқарған жерлес адамдар жайлы білу, анықтау, олар жайында бүгінгі ұрпақтарынан естеліктер жинастыру, сол кезде пайдаланған заттарын жинастыру.

4. Көккөл тарихи кенішінің- туризмді дамытудағы зор ролін насихаттау.

5. Туған жердің тарихын зерттеумен айналысуға мектеп оқушыларын тарту.

1. КМҰТП-ың физика- географиялық сипаттамасы.                                      Парктің мынадай шекаралары белгіленген:
Солтүстік және шығысында: Ресеймен (Алтай Республикасы) шектеседі; Оңтүстік- шығысында: Қытай Халық Республикасымен шектеседі; Батысында: шекара Белқарағай және Солдатово ауылдарына дейін Фарпусная өзені (Шыршытсу) бойымен өтеді; Оңтүстігінде: шекара Шыңғыстай орманшылығының Мұз- Бел орман саяжайы шекарасы және Катонқарағай мен Күршім аудандарының әкімшілік шекарасы бойымен оңтүстік- шығысындағы Қытаймен шекараға дейінгі Оңтүстік Алтай жоталарының солтүстік беткейлері Сарымсақты, Тарбағатай бойымен өтеді. Шығыстан батысқа қарай тізбектеле созылған Қатын, Оңтүстік Алтай, Тарбағатай (Алтайлық), Сарымсақты, Листвяға ең биік жоталары болып табылады. Биік таулы Қатын және Оңтүстік Алтай жоталарының бедері тік жартасты беткейлі, мореналы, астау тәріздес аңғарлы альпілік типте. Өзге жоталардың бедері жазықтау болып келген. Жоталар мен қыраттардың ұшар бастары кең алаңқайлы қарлармен және мұздықтармен жабылан. Мұнда қазіргі заманғы мұзбасудың екі орталығы, көптеген тау өзендерін қоректендіретін,Қатын мұздықтары және Оңтүстік Алтай жотасының шығыс бөлігінің мұздықтары орналасқан. Ұлттық парк аумағы дамыған гидрографиялық желіге ие. Үкөк қыратынан бастау алатын Бұқтырма өзені негізгі су магистралі болып табылады және Бұқтырма су қоймасын сумен қамтамасыз етеді. Ұлттық парк шегіндегі негізгі салалары: Калмачиха, Күрті, Таутекелі, Ақ Берел, Сахатушка, Фадиха, Тынық, Чернова, Каменушка, Сарымсақты, Ақсу өзендері. Ұлттық парктің оңтүстік бөлігіндегі маңызды өзендер: оңтүстікке қарай ағатын Қара-Қаба, Арасан-Қаба, Ақ-Қаба. Аталған өзендер тік, жартасты жағалаулары тар, қарағайлы орманды сайлар арқылы жол салып ағады. Тау өзендерінің түсі өзіндік ерекшелігімен, әсемдігімен, қатты ағынымен таң қалдырады. Мұздықтың кезінде тау жыныстарының үйкелісі салдарынан пайда болатын лайлы тұнбалар әсерінен Ақ Берел, Бұқтырма мұздық өзендерінің сулары ақшыл- күлгін түсті лайлы болып келген. Катонқарағай мемлекеттік ұлттық табиғи паркінің өзендерінде мынадай сарқырамалар бар: Көккөл, Рахман және Язевое өзеніндегі сарқырамалар тізбегі. Жотарлар мен тау аралық ойпаттардың бар болуы көптеген көлдердің түзілуіне әсер еткен. Әсем көлдер биік таулы ландшафтарға қайталанбас ғажайып өң береді, олардың ең ірілері: Бұқтырма, Рахман, Қаракөл, Маралды және Чернова. [2]

КМҰТП-ң картасы.
1. Орналасқан орны 
    Катонқарағай мемлекеттік ұлттық табиғи паркі (КМҰТП) Шығыс Қазақстан облысындағы Катонқарағай ауданында орналасқан. Ұлттық парктің аумағы теңіз деңгейінен 3000 метрден жоғары және мәңгі қарлармен көмкерілген көп жоталы таулы өңір, Оңтүстік Алтай ірі таулы аймағының шегінде орналасқан.

Катонқарағай мемлекеттік табиғи ұлттық паркінің аумағына төмендегілер кіреді: Листвяга және Қатын жоталарының оңтүстік макробеткейлері (Мұзтау тауының оңтүстік және шығыс беткейлері), Қазақстан шегіндегі Үкөк биік таулы үстіртінің батыс бөлігі, Оңтүстік Алтай, Тарбағатай (Алтайлық) және Сарымсақты жоталары.[2.9]

2. Климаты
Тау бедерінің күрделі болып келуі климаттық жағдайға әсерін тигізбей қоймайды, тау баурайынан шыңына қарай жоғарлаған сайын климаттың қатты өзгеруі байқалады. Алдымен температуралық режим өзгереді, таудың үстіне көтерілген сайын температура төмендей түседі. Таудағы климат беткейлердің экспозициясына, сонымен қатар мұздықтардың орналасу жақындығына байланысты өзгереді. Аймақтың климаты шұғыл континентті, жыл мусымдары кезіндегідей, тәулік ішінде де температураның ауытқуы жоғары. Қысы ұзақ, әрі суық. Жаздың ыстық күні суық түнмен ауысады. Жауын- шашын мөлшері жыл маусымдарында тең түспейді. Ылғалдың көп мөлшері жаз айларында (маусым- шілде) келеді, жауын- шашынның таралуының минимумы қаңтар- ақпан айларына тән. Жыл маусымының жылы айларына тән. Жыл маусымының жылы айларында жауын- шашынның көптеп түсуі, ауа ылғалдылығының жоғарлауын туғызып, биік таулы аймақтың өсімдік жамылғысына қолайлы әсер етеді. Жауын- шашынның жылдық мөлшері 432мм. Абсолютті максимум +34 °С және абсолютті минимум -44°С болған кездегі ауаның жылдық орташа температурасы +1,6°C құрайды. Катонқарағайдағы топырақтың орташа қату тереңдігі 67 см (47см- 100см- ге дейін). Қараша айының басында қар жамылғысы тұрақтанып, сәуір айның басында не ортасында ери бастайды. Шығыс, оңтүстік- шығыс бағыттағы желдер басым келген. Желдің орташа жылдық жылдамдығы -3,8 м/с тең.[2.9]
1.3.Флорасы мен фаунасы
Ұлттық парктің флоралық құрамы өте бай, онда жоғарғы сатылы өсімдіктердің 2000 түрінен астамы, мүктер, қыналар, саңырауқұлақтар бар. Шөптесін өсімдіктердің арасында реликтілер көптеп кездеседі: алтай желайдары, сібір ушырмауығы, тәтті жапырақты таспа, алтай қоңыроты.

Қорғауды қажет ететін өсімдіктердің сирек түрі ерекше құндылыққа ие, ал олардың кейбір түрлері (30 түрінен астамы) жоғалу шегінде тұрғандықтан, Қазақстан Республикасының Қызыл кітадына енгізілген. Бұлар қар дәуаяғы, алтай рауғашы, алтай сібір қандығы, ала күлтелі қызғалдақ, ірі гүлді және кәдімгі шолпанкебістер, алтай суықшөбі, таңдамалы плаун, алтай торсылдағы, дала шұғылығы, қызғылт семізот, марал түбірі, алтай қасқыржидегі.

Ұлттық парктің негізгі игілігі- бұл тауларды жасыл алқамен көмкеретін, климатты жұмсартып, реттейтін ормандар. Олар торырақты қорғаушы және суды реттеуші рөлді атқарады. Жалаңаш таулардың қия беткейлерін эрозиядан сақтайтын ормандар Бұқтырма өзеніне құятын талай бұлақтардың көзі болып табылады. Парктің аумағы орман ресурстарына бай аймақта орналасқан. Бұл жердің ормандары шаруашылық қызметтен болмашы өзгерген және орман өрттеріне көп шалынбаған.

Тау ормандары теңіз деңгейінен 2200м – 3200м дейінгі биіктікте таралған. Олар аңдар мен құстарға мекен болып, қоректендіреді. Бұл мәңгі жасыл балқарағай, шырша және самырсын, сонымен қатар өзінің қылқан жапырақтарынан қыста арылып, көктем келісімен ұлпа да балауса қылқан жапырақтармен көмкерілетін қарағай. Жалпақ жапырақтылардан тау өзендері мен бұлақтарының жайылмасындағы батпақты жерлерді алып жататын қайың, терек, көктерек және талдардың әр түрлері кездеседі. Бұталардың 50 астам түрі бар: таңқурай, итмұрын, тобылғы, тал, бұта, қайың және тағы басқалары. 1- көкгүл, 2- фукс бармақтамыры,  3- ірі гүлді шолпанкебіс,  4- алақоғыр шөмішгүл, 5- дала шұғылығы, 6- етжапырақ, 7- бұйра  лалагүл, 8- жасыл күнгелді, 9- алтай торсылдағы,  10- шұғылық, 11- сабақсыз лейоспора, 12- алтай рауғашы, 13- кәдімгі шолпанкебіс, 14- ұсақ жемісті мүкжидек, 15-дөңгелек жапарақты шықшөп, 16- марал түбірі, 17- алтай күнгелдісі, 18- жыланқияқ, 19- қарлы наурызгүл және алтай сарғалдағы, 20- балқарағай «гүлі».

Ұлттық парктің фаунасы әртүрлілігімен ерекшеленеді. Мұнда сүтқоректілердің 68 түрі, құстардың  277 түрі, қосмекенділердің 3 түрі, бауырмен жорғалаушылардың 6 түрі, сүйекті балықтардың 9 түрі және қоңыздар, көбелектер, инеліктер, өрмекші тәрізділер кіретін омыртқасыздардың 10 мыңнан астам түрі кездеседі. Ұлттық парктің аумағында мекен ететін тұяқтылардың 5 түрі:  марал, бұғы, елік, күдір, арқар. Ораманнан қоңыр аюды, бұлғынды, қасқыр мен түлкіні кездстіруге болады. Сүтқоректілердің ең көп тобы- кеміргіштер. Бұлар суыр, тиін, борша тышқан, және тоғай мекендеушілері- тышқандар мен тоқалтістер. Тайгада құстардан меңіреу құр мен шіл мекендейді. Шыршалы орман белдеуінде тайга зонасының тұрақты мекендеушісі самырсын құсы ұялайды. Кішігірім бұталардың, қалың өскен шөптердің арасында сары торғай, сандуғаш, сарықас торғайлар ұя салады. Су қоймаларының жағалауларынан қоңыр үйрек, сарыайдар үйрек, шүрегейді кездестіруге болады.

Ұлттық парктің омыртқалыларының арасында қосмекенділер мен бауырмен жорғалаушылар кішігірім топты құрайды. Қосмекенділердің ішінде сүйір тұмсық бақа жиі, ал сұр және жасыл құрбақалар сирек кездеседі. Бауырмен жоралаушылардың мынадай өкілдері бар: секіргіш және тірі туатын кесіртке, өрнекті абжылан, кәдімгі сұр жылан.

Парк аумағында Қазақстан Республикасының Қызыл кітабына енгізілген жан- жануарлар көптеген түрі мекен етеді. Бұл сүтқоректілердің төрт түрі: қар барысы, Алтай арқары, тас сусары және Иконников жарқанаты; құстардың отыз түрі, олардың ішінде: дентұмсық тұрпан, лашын, ителгі, балықшы тұйғын, бүркіт, қарақұс, үкі, сұр тырна, ақбас тырна, алтай ұлары; балықтың бір түрі- тацмен (қызыл балақ); омыртқасыздардың ішінде жәндіктердің екі түрі- Михайлов барылдауық қоңызы және керемет барылдауық қоңыз, және де былқылдақденелілердің екі түрі- монахоидес акулетасы және Теель гастрокоптасы 21- махагон, 22- алтай шақылдағы, 23-ұзын құйрықты сарышұнақ, 24- алтай тиіні, 25- ақкіс, 26- борша тышқан, 27-маралдар, 28- құну, 29- қара дегелек, 30- ақбас тырна, 31- құлақты жапалақ, 32- тундра шілі, 33- шетен сайрауығы, 34- кәдімгі отқұйрық, 35- секіргіш кесіртке, 36- жасыл құрбақа, 37- керемет барылдауық қоңыз, 38- өрнекті абжылан, 39- кәдімгі сұр жылан, 40- тірі туатын кесіртке, 41- таймен, 42- сібір хариусы, 43- барыс, 44- барыстың іздері.

Біздің өлкенің табиғаты көз жауын алатындай әсемдігімен және әртүрлілігімен ерекшеленеді. Орман, таулар, өзендер мен көлдер өзіндік  асқақтығымен және пәктігімен таң қаларлық әсерге бөлейді. Орман толы аңдары, балығы мол өзен көлдері, жайылымдық аңғарлары ерте кезден- ақ бұл өлкеге мыңдаған адамдарды тартып келеді.

Ұлттық парктің аумағында мынадай табиғи және мәдени ескерткіштер орналасқан: Мұзтау, Язевое көлі (Қаракөл), Көккөл сарқырамасы, Язевое сарқырамасы, Арасан сарқырамасы, Рахман көздері, Көккөл кеніші, Берел қорғандары, Австрия жолдары, Жібек Жолының солтүстік тармағы.[11.2.4.10.]
2.КМҰТП- аумағындағы  тарихи және табиғи ескерткіштер

2.1.Мұзтау
Мұзтау- Қазақстан Республикасы мен Ресей Федерациясы шекараларының түйісуіндегі трансшекаралықобъект болып табылады. Алтай тауларының қос шыңы кербез сұлу әрі тәкіппар ханшайымдай. Ол әлемдік мұхит деңгейінен 4506 метр биіктікте орналасқан. Бұл Алтай мен Сібірдің ең биік тауы, оның беткейлері мәңгі қарлармен және мұздықтармен көмкерілген. Мұзтау мұздықтарынан Ақ Берел және Қатын өзендері бастау алады.[2.3.
9.10.]

                                       Сурет 1
2.2. Қаракөл
Язевое (Қаракөл) Альпілік көлі өзінің мөлдірлігімен және тұнықтығымен ерекшеленеді. Бұлтсыз ашық күндері көл бетінен Мұзтаудың бейнесін көруге болады. Қаракөл Мұзтауға, Қатын өзенінің  бастауына, Көккөл сарқырамасына, Көккөл кенішіне апаратын басты жолда орналасқан. Көлдің ауданы салыстырмалы түрде үлкен емес:1,0х0,4 км. Айдын көлді қоршаған таулардың баурайы қылқан жапырақты орманды болып келсе, биіктеген сайын альпі шалғындығына ауысады. Көл өзінің атауы айтып тұрғандай, балығымен әйгілі. Оның төңірегінде маралдар мен аюлар көптеп кездеседі. Бұл аймақтағы аққайран мекендейтін жалғыз көл. Ол Қараайрық ауылынан солтүстікке қарай 12 км жерде орналасқан.[2.3.9.10.]
2.3.Арасан сарқырамасы
Арасан сарқырамасы- Арасан өзеніндегі алып, әрі әсем тізбекті сарқырама. 

Оны Рахман көлінен ағып шығатын Арасан өзені түзеді. Ауыр су ағыны сарқырама тізбектерімен терең Берел шатқалына гүрілдей құлап, тақтатасты жартастар мен ірі қойтастардың арасынан сарқырай ағады. Тізбектің жоғарғы сатысы неғұрлвһым созылмалығымен, әрі биіктігімен айрықша әсерге бөлейді. Сарқыраманың бұл бөлігіндегі қатты су ағыны қия жартастан асып, төмен қарай атқылай, құлақ тұндырарлық  дауыспен өкіре жартастарға соғылып, ақ көпіршіктер мен ұсақ тамшыларға айналады. Төменде, ең баурайында екі жағынан да тіктеме гранитті қабырғалармен қоршалған кең ауқымды тас алабына түскен су ағыны, тынышталып үлгерместен, құлама тәріздес екінші тізбекпен төменге қойып кетеді. Сарқыраманың бұл сатысындағы ағынның құлау биіктігі мен ені 6 метрге жуық. Тізбек судың көп ғасырлық жұмысының нәтижесінде түзілген терең қазаншұңқырмен аяқталады. Арасан өзенінің аңғары Рахман Қайнары курорттық ауылынан 6 км төменде орналасқан.[2.3.9.10.]
2.4. Рахман қайнары
Минералды су көздері әсемдігі жөнінен қайталанбас, ғажайып Рахман көлі қазаншұңқырының солтүстік- шығыс жағалауында, Арасан өзені аңғарының оң жақ ернеуінде орналасқан. Рахман көздерінің суы түссіз, мөлдір, құрамында жүзінділері, бөтен дәмі жоқ, ішуге жағымды. Құрамында радоны бар сілтілі жер асты азотты- кремнийлі су көздері креинийлі териальді, гидро- карбонатты- натрийлі түрге жатады. Әрбір бұлақтың температурасы 39°С-тан 42°С дейін ауытқиды. Радонның түзілуін граниттің өте сирек минералдарынада кездесетін радиоактивті элементтердің ыдырауымен байланыстырады. Термальді сцларды қозғалу мүшелерін, омыртқа, жүйке жүйесі және тері ауруларын емдеу үшін пайдаланады.[2.3.9.10.]
2.5. Көккөл сарқырамасы
Көккөл- Көккөл өзеніндегі Алтай өңірінің ең ірі сарқырамасы. Оны өзі аттас көлден ағып шығып, Ақ Берел өзеніне құятын кішігірім тау өзені түзеді. Көкөл өзенінің арнасы Ақ Берелмен қосылған жерінен 80 метрлік биіктіктен  60-70° еңістікпен, төмен құлайтын ені 10 метрден асатын су ағынының құлақ тұндырарлық гүрілі алыстан естіледі.

Оң және сол ернеулерінің қырлары мен жартастары арқылы су төмен құламай, жіңішке «жыландардай» ирелеңдей ағады. Жоғары биіктіктен құлаған су ұсақ тамшылар түзеді. Ашық күндері сарқырамадан жоғары көтерілген ұсақ су тамшылары кемпірқосақтың барлық түріне боялады. Керемет, алып сарқырама, самырсынды және шыршалы ғажайып орманды шатқал, бұл өлкені теңдесі жоқ сұлулыққа бөлейді.

Көккөл сарқырамасы Рахман қайнары курортты ауылынан солтүстік- шығысқа қарай 23 км жерде орналасқан.[2.3.9.10.]
2.6. Язовая сарқырамасы
Язевое сарқырамасы- Язевое өзеніндегі кішігірім тізбекті сарқырама.

Оны Ақ Берел өзенінің оң саласы Язевое өзені түзеді. Язевое көлінен 2 километр жердегі өзен, су ағынының көп ғасырлық жұмысының нәтижесінде тілімденген граниттердің жартасты массивтерімен ағады. Өзен арнасының кескіні әлі де өңделмеген. Ондағы сарқырамалар, баспалдақтар және сарқырамалық құйылымдар түзетін кішігірім кертпештер бірінен соң бірі кезектесе орналасқан. Жалпы алғанда, бұл арада шамамен 200м қашықтық сайын бірін- бірі алмастыра кездесетін он шақты тізбек бар. Сарқырама өзі аттас көлден ағып шығатын Язевое өзенінен төмен қарай 2 км, Қараайрық ауылынан солтүстік-батысқа қарай 10 км жерде орналасқан.[2.3.9.10.]
2.7. Берел қорымы
Берел қорымы- әр түрлі өлшемдегі тас үйінділерінен түзілген жетпіске жуық қорғандардан тұрады. Олардан скифтік- сақтық дәуірдің (б.з.д. 4 ғасыр) көшпелілер элитасының теңдесі жоқ олжалары табылды. Мәңгі тоңның арқасында бұзылмай сақталған мумияланған адам мен жылқылардың қалдықтары, аң стилінің жоғарғы дәстүрінде көркемделген жасау- жабдықтар ежелгі өркениеттің қайталанбас үлгілері болып табылады. Бұл қоғандардан көптеген заттар мен әшекейлер, ағашқа ойылып салынған суретті тақтайшалар, теріден жасалған маталар, өңделген жүн- жұрқа, қамыт- сайманды ат қалдықтары, түрлі заттары көп жерлеу бөлмесі табылған. Табылған заттардың басымы алтынмен апталған . Аттардан алтынмен көмкерілген ұзын мүйіз тәрізді әшекейлер табылды. Олжалар, соның ішінде органикалық материалдар өте жақсы сақталған. Ғалымдардың қолына көшпенділердің мәдениетін, қолөнерін және тарихын жақсы тануға мүмкіндік беретін баға жетпес ақпарат түсті. Сондай- ақ, ұлпаларды генетикалық талдаудан өткізу ерте кезеңдегі аңдар мен адамдардың бейнесін қалпына келтіруге мүмкіндік береді. Қорғандарды ашу кезінде табылған олжалар әлемдік маңызға ие.

Орналасқан орны: Берел ауылы маңындағы Сахатушка өзенінің Бұқтырма өзеніне құяр жеріндегі Бұқтырма өзенінің аңғары.[2.3.9.10.]
2.8.Көккөл кеніші
3.Туризмді дамыту  барысында тарихи ескерткіш - Көккөл кенішінің ролі.   
3.1. Тарихи ескерткіш- Көккөл кеніші жайлы тарихи деректер
Көккөл кеніші- негізгі 1938 жылы Көккөл асуында салынған,  теңіз деңгейінен 3000 м биіктікте орналасқан, теңдесі жоқ тау- кен ескетркіші. Бұл ескерткішке мыналар кіреді: Көккөл кеніші (Жоғарғы лагерь), Төменгі Лагерь, ауылдар арасындағы жол, Ақ  Берел өзені арқылы өтетін көпір. Мұнда 1938 жылы вольфрам мен молибден өндіру, тұрғын үйлер және жұмысшы ауылын салу бойынша жұмыстар басталған болатын. Кеніштің өзінде, (Жоғарғы лагерь немесе Көккөл Кеніші) асуында барақтар, кеңсе, клуб, қойма, ұстахана, байыту фабрикасы салынды. Батысқа қарай 8км қашықтықта Көккөл сарқырамасы маңындағы орманды аймақта үйлері, ат ұстайтын ауласы, мектебі, наубайханасы және моншасы бар ауыл тұрғызылды. Кеніш 1954 жылға дейін жұмыс істеді. [3.9.10.] 

   Көккөл кенішінде жұмыс атқаруға  Катонқарағай өңірінің азаматтары көптеп тартылған. Көрнекті жазушы, һәм   қаламгер, Мемлекеттік сыйлықтың лауреаты Әлібек Асқаров "Мұнар тауды, мұзарт шыңды аңсаймын"  атты кітабында «Көккөл» жайында толық мәлімет берген.[1] «Бала кезімде үлкендерден Көккөл жайында сұрасам, көңілдеріне бір алаң бітіп, көп жағдайда тура жауаптан жалтарыса беретін. Жасым толып, осы Көккөлді зерттеп көзіммен көрген соң, зердеме түйгенім – Көккөл әлгі адамдардың өміріндегі ең азапты, ең бейнетті жылдары болған екен ғой!  Бейнетті болғаны соншалықты Көккөлді артық еске алудың өзі жанды жаралайды. Зіл батпан сол азапты арқалап өткен ағаларымыз түгелі дерлік өмірден озып кетті. Өкінішті- бәрі де ерте кетті. Көбісі 40-50  жыл ішінде, ұзағаны алпысқа жете жығылды. Бәрінің дерті  біреу еді – ол «силикоз»  болтын. Силикоз дегенің- өкпеңді шахтаның шаңы қамап, «цементтеп» қатырып тастайды. Құдайдың тегін ауасын кеудені кере армансыз бір жұтуға зар болып, тынысың тарылып, ақыры тұншығып өлесің. Қазір Көккөл туралы әңгімені айтар ағайын жоқ. Шындығында, Көккөл біздің   халықтың тарихи дастаны іспеттес тәрізді. Көкөл тарихымен туристерді таныстырсақ,  қазақ халқының туған жеріне  деген ыстық   ықыласын көріп, қаншама турист - бұл қайталанбас өңірдегі  қазақ халқының қаншалықты қайратты халық екендігіне  бас иер ме еді? Сөйтіп еліміздің еңсесі көтеріліп, абыройы артар ма еді? [1]

Бүгінгі күні, Көккөл жайында сол кезде, бала болып, балалық шағын бар бейнетпен өткізген Қажымұқан атамен сұхбаттасып едім.

 -Қажымұқан ата, бүгінгі күні Көккөл жайында естісеңіз, көз алдыңызға не келеді?

-Мен ол кезде 16-17 жасар бала едім. Әкем Жамбыл өз отбасымен Көккөлде тұрды. Әкем таң атар атпастан тұрып, шахтаға кетеді. Күн жаздада суық, үнемі ызғырық жел соғып тұрады. Мал деген болмайды, шөп атымен жоқ. Төменгі ауылдан әкелген отынды жағып отыра бересің. Әкем кешке қас қарая бірақ  оралады. Жоғарғы лагерьде дүкен,  қойма,  дәрігерлік кабинет, клуб, монша, мектеп бар. Мен шахта жұмысына араласқан жоқпын. Бірақ, кенді ұсақтап үгіткен соң, суға салып шаясың, сонда молибден жеңіл су бетіне шығады, ал вольфрам ауыр ол су түбіне батады. Осылай металды бөліп алып, кептіріп, тиеп алып кетеді Вольфрам өте ауыр металл еді.                               

- Жалпы сол кездегі Көккөлді сипаттап бере аласыз ба?

-Табиғаты өте құбылмалы еді. Күн көзі көп бола бермейді. Шілденің өзінде бұрқасын боран үнемі соғып кететін еді. Сонда қыс қандай болатынын өзің елестетіп көрші? Дегенмен, табиғаты керемет еді, 3000метр биіктікте өзіңді қалай сезінер едің? Үнемі аспанда жүргендей елестетемін.

                                  Сурет 3.  Қажымұқан атамен сұхбат.


Қайта Ә. Асқаровқа оралсақ ,  автор өз кітабында Көккөл ауылын былай сипаттайды:- «Көккөл қандай ауыл екен?- деп талай қиялдағаным есімде. Адамның қиялына кірмейтін көрніс. Биік қарлы шыңның тастақ төбесі. Таудың терістігі мұз бен қар, күн жағы түнере сазарып, аждаханың қабыршақты жонындай жалдана созылып жатыр. Бұл «Вольфрам тауы». Таң қараңғысынан тұрып, кезекті сменаға кетіп бара жатқанда қар көшкіні  астында қалған оқиғалар көп бопты. Жұмысшылар жатқан тұрғын барақтарды, кеніштің кеңсесін, дүкен, қойма сияқты құрлыстарды аралап өттік. Үйлер қарағайдан қиып отырып, ақаусыз жасаған дүниелер.  Тек үйлер сырты қарайып кеткен. Қыс күндері үй мен үйдің арасына арқан тартып қояды екен. Арқаннан қолы шығып кетсе, желмен ығып адасып өлгендер де болыпты. Әкелеріміз бен ағаларымыздың, аталарымыз бен әжелеріміздің қаншалықты бейнетті жағдайда еңбек етіп, өмір сүргенін жүрегімізбен сездік. Айналайын ағайын қыста қысылғанмен, жазда да жадырау дегенді білмей өтіпті ғой! Тіс шұқырға ағашы жоқ, тастан басқа дымы жоқ, боран-шашынан басқа қызығы жоқ мынау жер түбінде он жыл, жиырма жылдан  қалай тұрып келген. Боран соқса да, тұман түсіп, ызғырық ұрса да селт етер емес, өңі салқын, түсі суық»- деп жазған.[1]    Міне, тірлік жасап, бала-шағаны асырау қамымен жиналған ауыл осындай климаты қатал, елден жырақ, ешқандай адам қауіпсіздігі қарастырылмаған ауыр еңбекке осылай тап болған.   

            Сурет 4. Алтай жыршысы-Әлібек Асқаров

Юрченков Е.М- экожүйе фирмасының жетекшісімен де кездесіп. Көккөл жайында білетіндігін  сұрадым. Өзінің геолог екендігін айтты
1.  1988- 1989 жылдары болған жоғарғы  лагерьде өте көп ескерткішке алатындай заттар болды. Мысалы: 3000м биіктікке қалай  шығарғаны белгісіз жеңіл көлік машина қаңқасы болды, үйлердің ішінде адамдар қолданған көп заттар қалғанын көрдім. Мысалы: бесік, стол, ыдыстар. Кейін араға бірнеше жыл салып, 2012, 2013,2014 жылдары бардым. Көккөлдегі көрген заттардың бірде біреуі жоқ. Менде де аспан асты мұражайын ашу туралы ой болған, бірақ кеніш өте қатты тоналған, сондықтан райымнан қайттым.

Дегенмен Көккөл кеніші орналасқан орны, сол кездегі адамдардың тұрмысы мені қайран қалдырып, мұражай ашу туралы ойымды қайта жалғастырғым келеді.   

 Сурет 5. Е.М. Юрченков- экожүйе фирмасының жетекшісінен деректер алу.

КМҰТП –ң қызметкері  Сүндетпаев А.Қ. сөйлесіліп, бірқатар  деректер алынды. 

-Көккөл кенішінің тарихтағы маңызы өте зор. Өзім бұл кешенге жылына бір рет барып, вольфрам кенін өндірген шахтаны қызықтаймын, сол жайында деректер жинаймын. Шахтаға көбіне жас балалар тартылған, себебі, тас толтырған вагонетканы жер астындағы жолмен сүйреп жер бетіне шығарған кезде  тар жер кездесіп отырған, ал ол жерден ересек адамдар өте алмаған содан жас балалар өтіп, вагонетканы шығарып, ересектерге беріп отырған. Ең қиыны, вагонетканы иыққа салып, сүйреу болған.  Міне, осындай жан кешті қиындықтармен кен өндірілген. Алынған кенді қоржынға салып, атқа артып, Самардың Палатцы деген ауылына дейін  жеткізген. 

   3.2.Көккөл кенішіне жету маршруты

 Маршруттың қысқаша сипаттамасы: Фотоға түсіруге ыңғайлы 3 табиғи шолу алаңы бар соқпақ Язевое сарқырамасынан басталып, жазғы уақытта шатыр тігуге ыңғайлы Қаракөл көлін бойлай өтеді. 

Туристер ескі ағаш тілу заводы арқылы Алтынбұлақты жағалай, Сейсембай қыстауындағы жабдықталған  түнеу орнына келеді. 

Ақ Берел жағалауымен соқпақ ары қарай жалғасын табады. Жаздың бірінші жартысында өзен суы әктасты жыныстар арқылы өтіп, ақ түске боялады. Осыдан барып аймақ «Беловодье» деп аталады. Өзен таға тәріздес болып иілетін жері ерекше әсем. Бұл жерде суретке түсіруге қолайлы шолу алаңы бар. Ары қарай кеніш жұмысшылары оң жағалауға кенді тартқан 1937 жылы  салынған Берел көпірі орналасқан. Ары қарай соқпақ 60 метрлік сарқырама орналасқан Көккөлге көтеріледі. Бұл жерде де табиғи шолу алаңы бар.  ҰОС жылдары жұмыс істеген вольфрам- молибден кенішіндегі кіші лагерьдегі ескі үйде туристар түнеуге тоқтайды. Осы жерден Теплое көліне, Берел мұздығына, Равновесия көліне, Көккөл вольфрам-молибден кенішінің Жоғарғы лагеріне бет алуға болады. Өңірдің метоморфты жыныстарына  500 миллионнан жылдан астам уақыт болған. Молибден- вольфрам кенінің пайда болуын граниттермен байланыстырады. Ескі шаруашылық құрылыстар, кеніш жұмысшылары тұрған үйлер сақталған[9]

Көккөл кенішіне жету үшін, мынадай маршрутпен қозғалады. Жамбылдан- Берелге дейін 20 км; Бұл жол тас жол, тау етегін бөктерлеп,           көлікпен оңай барады. Берелден оңтүстік- шығысқа қарай  үнемі өрге,    тауға қарай қозғалады. Бұл жол өте қиын, себебі, жолдың бәрі кесек тастар, тек үлкен доңғалақты автомашиналар ғана бұл жолмен жүріп; Көккөлге- 4 сағатта жете алады. Жолда «Язовая»- шағын ауылы орналасқан. Осы ауылдан Қаракөлге дейін 12 км. Қаракөлде туристерге арналған арнайы база орналасқан. Осы базаға жеткен кезде, 3 км қашақтықта Ресеймен шекара өтіледі, ол көз ұшында көрініп тұрады.  Базада автакөлікті тастап, ары қарай атпен ғана жүретін жол бар. Сол жолмен Мұзтауды бетке ала, Қаракөлді айнала өтіп, 3 күндік жолды артқа тастап, Көккөл кенішіне жетесің. Көккөл кеніші Жоғарғы лагерь, Төменгі лагерь деп бөлінген. 

1. Тарихи ескерткіш-Көккөл кенішін тамашалаушы  туристерге жасалатын қызмет.

1. Туристерді қабылдайтын қонақ үйлер.
- Бүгінгі күні әлемнің бірқатар елі туристерден түсетін қаржы есебінен экономикасын еселеп, тұрмыс жағдайын жоғарғы деңгейге көтеріп отыр. Ол үшін туристерге өз еліңдегі кереметті көрсете отырып, барлық қызмет түрлерін жоғары деңгейде жасау керек. Осы шетелдің іс- тәжірибесінен үлгі ала отырып, біздің ел де  өз елімізге туристерді тартуды қолға алды.                 Өңірімізде 2011ж- 603турист; 2012 ж- 1340, 2013ж- 1458,  2014ж – 1586 турист келген.[6] . Сонда түскен табыс 20,1 млн.т таза табыс 2014 ж бері облыста Еуропалық одақ елдерінің қолдауымен «Алтын Алтай- аймақты өркендетудің байлығы»- атты жоба жасалды. Жобаның мақсаты ауыл туризімін дамыту. Қазір аймаққа келетін туристерге көрсетілетін қызмет түрлерін көбейтуге күш салып жатыр- дейді облыстық «ТЭК» экологиялық- туристік орталығының директоры Наталья Блок.[7] . Қазір ҚМҰТП өңіріндегі табиғи, тарихи ескерткіштерді тамашалауға келген туристерді қабылдайтын қонақ үйлер Өрел ауылында пайда бола бастады. Соның бірі Өрелден  5 км жерде орналасқан «Самай» қонақ үйі. Келген туристер тек сұлу табиғатты тамашалап моншаға түсіп, дем алып қана қоймай, уақытын қызықты өткізу үшін әр түрлі қызмет жасау керек. Мысалы: электр желісі болу, автоматты қуат көзін қою, сумен қамту, ұлттық асхана мәзірі, сапалы ұлттық тағам әзірлеу, ұлттық мәдениетпен дәстүрді көрсету, аңшылық, балық аулаумен айналысуға жағдай туғызу. «Самай» қонақ үйі маңында «балқарағай бағы» жасалған. 

         Сурет 6. «Самай» қонақ үйі көрінісі

Ауыл тұрғындарынана туристерге түрлі қызмет көрсету жайында және қонақ үйлерді ашу жайында сұхбат жүргізіп сауалнама алып көрдім. Барлығы 10 адам сауалнамаға қатысты:Берілген сұрақтар: 

1.Туристерге қызмет ету, қонақ үй беру жайында естігендеріңіз бар ма?
(иә- 10)

2. Өзіңіз туристерге қызмет ету туралы не ойлап жүрсіз?

- қонақ үй беру- 4

- ұлттық тағамдар әзірлеуді көрсетемін- 1

- қымыз жасау- 2

- құрт қайнату- 3

- ұлттық қол өнерді үйретемін, яғни, киіз басуды көрсете аламын–3
 Осы мәселені ауылдық округ әкімі Аманов. А. Т қойған едім.
- Туристерді тарту мақсатында ауылда қандай жұмыстарды қолға алып жатырсыздар?

- КМҰТП- туризм бөлімі қызметкерлерімен бірлесіп ауыл адамдар арасында түсінік жұмыстар жүргізіп отырмыз. Алдымен әр аулаға сыртқы пішінін реттеуді қолға алып отырмыз. Жамбыл ауылында 2- і үй қонақ үй жасалып; туристерді қабылдаған. Оларға жасалатын қызметтер тізімі берілді. 
[image: image11.jpg]


[image: image12.jpg]


[image: image13.jpg]



                Сурет 7. Ауылдағы қонақ үйлердің көрінісі.

4.2 Туристерді қабылдайтын қонақ үйлерін ашу және көрсетілетін қызмет түрлерін айқындау, қызмет түріне қойылатын бағалар:

- Үй иесі ауылық әкімшілікке өтініш беру

- «ТЭК» - экологиялық- туристік орталықпен келісу, рұқсат алу

- бизнес жоспар жасау 

- «қонақ үй» әзірлеу және толық жабдықтау

-қызмет түрін айқындау

-жарнама тарату, туристерді тарту

ә) қызмет түрлері және қойылып отырған баға:

-1күндік түнеме-1000т

- 1 күндік 5 реттік тағам-3000т

- монша, ванна қабылдау- 1000т. 1күндік атпен -3000т, транспортпен -5000т

-әр түрлі қызметті көрсету, үйрету: 1күні -2000т.1 туристке 10 күндік демалысы  кезінде -12000т-15000т арасында қызмет көрсетіледі.
-Көккөл кенішіне саяхат:  Маршрута экскурсовод туристерді аумақтық кешеннің негізгі компоненттері көлдер, өзендер, бұлақтар, қылқанды ормандар, альпі шалғындары, жер бедерінің әр түрлі элементтерімен, шөгінділермен, мұздықтармен, тау жыныстарының шығуымен таныстырады. Абайлай жүргенде қоңыр аю, марал, бұғы, елік, түлкі, қоянды және де құстардың көптеген түрлерін  кездестіруге болады. Жолдағы Қаракөлде жыртқыш балық язь мекендейді. Өсімдік жамылғысы өте бай. Субальпілік, альпі шалғындарында емдік -дәрілік өсімдіктер өседі. Қызыл кітапқа енгізілген өсімдіктерден бұлақ жағалауларында қызғылт радиола (алтын тамыр), қыраттарда марал тамыры көп мөлшерде өседі.[7]
      4.3.Ауылдағы «қонақ үйлердің» туристерді қабылдау деңгейі
КМҰТП –тарихи және табиғи ескерткіштерін тамашалаушы туристердің, асфальтті жолдың аяқталатын  ең соңғы ауылы Өрел ауылы болғандықтан,  осы ауылда бүгінгі күні «қонақ үйлердің» туристерді қабылдау деңгейіне саралау жүргізелік.

-Ауылдағы барлық қонақ үйлер саны -9

- Соның ішінде арнайы демалыс үйлерін салғандар саны-5

-өз үйінде қабылдаушылар саны-4

 Әр түрлі қызметтер көрсетуге тілек білдіруші отбасылар көрсеткіші: - 

Сурет 8 -қымыз әзірлеуді көрсету-5 [image: image14.jpg]



Сурет 9-қол өнер түрімен таныстыру-2[image: image15.jpg]



-ұлттық тағамдар әзірлуді таныстыру-8

Сурет 10. КМҰТП–ң туризм бөлімі меңгерушісі Кобзев А. А.–пен жолығып, осы жайында  сұраған кезде  былай деп  жауап берді:

-Көккөл кеніші жайлы Европа мемлекеттері көбірек біледі десем артық айтпаған болар едім. Себебі, интернет желісіне өз өңіріміздегі барлық табиғи, тарихи кешендержайлы материалдар салынған.  Қызығушылық танытушылар соңғы жылдары үзіліп көрген емес. Оны мына диаграммадан көруге болады.

              Шартты белгілер
 - машинамен     [image: image26.jpg]

- Атпен

  Жалпы туристерді қызықтыратын кеніштің орналасқан орны,  көмкерген әсем табиғаты және сол кездегі адамдардың жан кешті тұрмысы. Біздің туризм бөлімі жыл сайын сол жерде жаз, күз мезгілдерінде боламыз. Кеніштің қазіргі бар жәдігерлерінің сақталуын қадағалап отырамыз. Қазір барақ үйлер, кеңсе, клуб және сол кезде болған машина қалдығы тұр. Мемлекет тарпынан қолдау табылса ашық аспан асты мұражайын ұйымдастыруға ұсыныстар беріліп отыр, барлық жоспары жасалған. Дегенмен, кез келген адам бұл жерге әзірше өз бетімен жете алмайды.  Сондықтан туристерге кенішке екі түрлі қызмет ұсынылады. Ол атпен және жаяу жүру қызметі ұсынылды.   Дегенмен, жаяу жүруге тілек білдірушілер өте аз.  
1. Сурет 11. Атпен көрсетілген қызмет[image: image17.jpg]


. 
2. Сурет 12. Жаяу жүру қызметі.  [image: image18.jpg]



2. Тарихи ескерткіш-Көккөл кенішін таныстыруға бағытталған  іс-шаралар

1. Мектеп мұражайында тарихи ескерткіш-Көккөл кеніші жайында бұрыш ұйымдастыру  

5.2.Көккөл тарихи кенішінде жұмыс жасаған адамдардың тізімін жинастыру. Жиналған тізім:

              Берел ауылының тұрғындары:

1. Құнанбаев Қалқақ

2. Ержебаев Көксеген

3. Бұқатов Алтынбек

4. Комбаев Әнуарбек

5. Катукенов Доске

6. Нурбаев Ақтан

                           Жамбыл ауылы тұрғындары:

     1.Байбатчинов Қапсан

      2.Ежембаев Көксеген

      3. Жамбылов Мәжи

      4.Шпекбаев Уатай

      5. Абраймов Жамбыл

       6.Бұқарбаев Қадылхан

                                 Аршаты ауылы тұрғындары:

1.Жандыкенов Мағатай

                       Өрел ауылы тұрғындары:

1. Аугонбаев Төлеубай

2. Қайсанов Мамырбек

3. Жұмағулов Қамшыбай

4. Месяцев Леонид Федорович

5. Қанапин Айтош

6. Тұңғышпаев Нұрахмет 

                                               Ақмарал ауылы тұрғындары:

1. Шұқаев Қазез.

                                              Шұбар-Ағаш  тұрғындары:

1.Байгереев Шәпат

2.Байгереев Қалаубай

3.Байгереев Қабыштай

5.3. Сол адамдар жайлы деректер, фоталар жинастыру

1. Байбатчинов Қапсан                         2. Жандыкенов Мағатай

3. Аугонбаев Төлеубай                        4. Ержебаев Көксеген

Сурет 13. Көккөл кенішінде болған адамдар фото суреттері

5.4. Осы адамдардың сол кезде пайдаланған заттарын жинастыру                 5.5. Осы адамдардың көзі тірі балаларынан естеліктер жинастыру


-Аугонбаев Төлеубайдың баласы Төлеубаев Хрусталбек өз әкесі жайлы  былай дейді:

- Әкем шахта туралы сипаттап айтатын. Тау қойнауындағы шахта өте терең еді. Төмен түсе бересің, қолымызда карбидпен жанатын май шам  және алты қырлы қайла, балға болады. Тас арасында ақ жылға болады сол жерде вольфрам шығады, сондай жылғаны тауып алып, қайланы қойып, балғамен ұрасың, әр ұрған сайын қайланың қырын ауыстырып отырасың. Кенді тек қолмен қазасың, кейде ұзын ақ жылға шықса, сол жерге жарылғыш зат қойып,өзің тығыласың да, тасты жарасың. Шаң-тозаң, газ шығады. Сол басылған соң қопарылған тас ішінен вольфрам бар деген бөлігін  бөліп алып жер бетіне шығарасың. Вольфрам өте ауыр металл еді, әзер көтересің. Әкем кейін осы шахта ауруы «селикоздан» қайтыс болды.

- [image: image23.jpg]


   Сурет 14.Көккөл кенішінде жұмыс  істеген Жандыкенов Мағатай туралы газет қиындысы.

7. «Көккөл тарихи кеніші- балалар көзімен» атты суреттер конкрустарын ұйымдастыру. 

[image: image28.png]



 Сурет 15. «Көккөлге атпен сапар».             Сурет16. «Тау қойынындағы                                                                                                

                                                                                                Көккөл».

Қорытынды
«Катонқарағай Мемлекеттік Ұлттық Табиғи Паркі аумағында орналасқан тарихи ескерткіш- Көккөл кенішінің туризмді дамытудағы рөлі»- атты шағын зерттеу жұмысын жүргізе отырып, мен мынадай тұжырымға келдім:

1. КМҰТП- көркем табиғатымен, тарихи- табиғи ескерткіштерімен бай флорасы және фаунасымен- адамзатты өзіне сиқыр күшімен тарта алады.

2.  Соның ішінде Алтай тауына, Мұзтау шыңына жетер әлемде жер жоқ екендігін- бізден гөрі шет ел көбірек бағалайды.

3. Мұзтау қойнауындағы Көккөл кеніші- тарихи жәдігер болып отырғандығын әлемге паш ету қажет.

4. Көккөл кенішінің тарихын жергілікті жер материалдарымен байланыстыра зерттеу жүргізу.

5. Көккөл тарихи кеніші, Мұзтау туристік брендке айналуы тиісті.        

6. Туристерге жоғары деңгейде сапалы қызмет қызмет көрсетуге үйрену және ұсына білу.

7. Көккөл кенішінің тарихи зерттеуге мектеп оқушыларын тарту, бағыттау.

8. Көккөл кенішінде болған адамдар жайлы, өз балаларынан естеліктерді, сол кездегі пайдаланған заттар жинастыру.

9. Туризмді дамыту арқылы жергілікті жер халқы   жұмыс көзімен қамтылады, яғни қаржы көзі пайда болады.
                          Алдағы жоспарым:
Шағын ғылыми жұмысымды жалғастыруда мынадай бағыттар алып отырмын:

1. Көккөл кенішінің тарихын зерттеуді жалғастырып , кеніштегі жұмыс жасаған адамдар тізімін толықтыру.

2. Осы адамдардың балаларынан кеніш жайлы естеліктерді және сол кездегі тұтынған заттарын жинауды, іздестіруді жалғастыру.

3. Туристерге Көккөл кеніші- тарихи ескерткішінің  маңыздылығын  көрсете отырып, тиімді пайдалану.

4. Тарихи ескерткіш- Көккөл кенішін тамашалауға туристерді тарту жолдарын дамыту. 

5. Турстерге жоғары қызмет көрсету деңгейін арттыруға ұсыныстар беру.

6. Көккөл кенішінің тарихын зерттеуде жүргізілген жұмыстарды мектеп мұражайына орналастыру және аудан мектептері арасында іс- тәжірибемен бөлісу, насихаттау. 

7. Туристерді тарту мақсатында Көккөл тарихи кеніші жайында интернет желісінде жарнама жасау.     
                             Әдебиеттер тізімі:

1. Әлібек. Асқаров «Мұнар тауды, Мұзарт шыңды аңсаймын».

2. «Катонқарағай Мемлекеттік ұлттық табиғи паркі».

3. Қазақстан Республикасының ауыл шаруашылығы Министрлігі орман және аңшылық шаруашылық комитеті.

«Орман шаруашылығы, ерекше қорғалатын табиғи аумақтар және жануарлар дүниесі жайлы нормативтік құқықтық актілер Жинағы».

4.Красная книга Казахстана. 

5. Егемен Қазақстан- 2015.25.01. 

6. Дидар 2015.

7. Дидар 2015.10.02.

8. Арай 2016.17.02.

9. Интернет желісі.

10. «Алтай- Алтын бесік» энциклопедиясы.

11. Маңызды биологиялық түрлер атласы.

